Návrh
 na zrušenie  neaktuálnych  úloh a zmenu termínov niektorých úloh 
z uznesení vlády Slovenskej republiky 

Rok 1997
Číslo uznesenia/zo dňa:	495 zo 16. júla 1996 v znení uznesenia 127 z 18. februára  1997	
Názov uznesenia:	k návrhu na doplnenie opatrení prijatých uznesením vlády č. 241 z 2. apríla 1996 na zabezpečenie umiestnenia štátnych orgánov	
Predkladateľ:	minister vnútra 	

Návrh na zrušenie 		
Číslo úlohy:	C. 1.	
Znenie úlohy:	zabezpečiť vo svojej pôsobnosti realizáciu opatrení - vyžiadať správcami majetku štátu uvedenými v § 1 ods. 1 zákona Národnej rady Slovenskej republiky č. 278/1993 Z. z. o správe majetku štátu v znení zákona Národnej rady Slovenskej republiky č. 374/1996 Z. z. pred predložením zmlúv o prevode správy nehnuteľného majetku štátu, zámenných zmlúv a zmlúv o prevode vlastníctva nehnuteľného majetku štátu na schválenie príslušnému orgánu súhlasné stanovisko Ministerstva vnútra SR k uvedeným zmluvám; súhlasné stanovisko sa nevyžaduje, ak predmetom prevodu je nehnuteľný majetok štátu:
a)	nachádzajúci sa mimo sídiel krajov a okresov a dislokovaných  pracovísk štátnych orgánov,
b)	uvedený v § 8 ods. 4 písm. a), b), c) zákona Národnej rady Slovenskej republiky č. 278/1993 Z. z. o správe majetku štátu v znení zákona Národnej rady Slovenskej republiky č. 374/1996 Z. z.,
c)	ku ktorému bolo uplatnené právo prednostnej kúpy v zmysle § 18 ods. 2 zákona Národnej rady Slovenskej republiky č. 278/1993 Z. z. o správe majetku štátu v znení zákona Národnej rady Slovenskej republiky č. 374/1996 Z. z
d)	s ktorým správcovia majetku štátu uvedení v § 1 zákona Národnej rady Slovenskej republiky č. 278/1993 Z. z. o správe majetku štátu v znení zákona Národnej rady Slovenskej republiky č. 374/1996 Z. z. nakladajú podľa osobitných predpisov	
Termín úlohy:	-	
Zrušenie pre koho:	pre všetkých nositeľov úlohy	
Odôvodnenie zrušenia:	V súvislosti s prijatím  zákona č. 222/1996 Z. z. o organizácii miestnej štátnej správy a o zmene a doplnení niektorých zákonov, z iniciatívneho návrhu ministra vnútra,  vláda Slovenskej republiky  prijala uznesenie č. 127/1997, v ktorom  v časti B. uložila podpredsedovi vlády a ministrovi financií, ministrom a vedúcim ostatných ústredných orgánov štátnej správy Slovenskej republiky, aby správcovia majetku štátu uvedení v § 1 ods. 1 zákona č. 278/1993 Z. z. o správe majetku štátu v znení neskorších predpisov, pred predložením zmlúv o prevode správy, prevode vlastníctva, zámenných zmlúv  nehnuteľného majetku štátu v sídle krajov, okresov a v sídle dislokovaných pracovísk štátnych orgánov  na schválenie ministerstvu financií, si vyžiadali súhlasné stanovisko Ministerstva vnútra SR k uvedeným zmluvám.  
        Umiestnenie orgánov štátnej správy je už ukončené ( od prijatia zákona č. 222/1996 Z. z. uplynulo viac ako 8 rokov )  a zákon č. 278/1993 Z. z. o správe majetku štátu  v § 8  dostatočne zabezpečil, aby sa kontrolovali prevody nehnuteľného majetku štátu v rámci vlastníka Slovenskej republiky tak, že uložil správcom povinnosť prednostne ponúknuť prebytočný nehnuteľný majetok štátu iným štátnym rozpočtovým a príspevkovým organizáciám, ktorým by tento mohol slúžiť na plnenie úloh v rámci predmetu činnosti alebo v súvislosti s ním. Teda vyžiadanie súhlasného stanoviska sekcie verejnej správy ministerstva vnútra k predmetným prevodom sa  v tomto období javí ako nadbytočné a spôsobuje správcom len zvýšenie administratívy a proces nakladania s nehnuteľným majetkom štátu sa predlžuje  o čas na získanie tohto ďalšieho súhlasného stanoviska,  po všetkých ponukových konaniach.             
        Návrh na zrušenie podporuje i uznesenie vlády SR č. 215/2005 zo 16. marca  2005, ktoré vláda prijala k materiálu: „Návrh opatrení na zabránenie neopodstatnenému zvyšovaniu rozpočtových nákladov stavieb financovaných  z verejných zdrojov“, ktorý predložil  minister výstavby a regionálneho rozvoja. Týmto uznesením vláda v bode B. 3. uložila ministrom, predsedom ostatných ústredných orgánov štátnej správy, správcom rozpočtových kapitol, ktorí v rámci svojich rozpočtových kapitol zabezpečujú prípravu a realizáciu stavieb financovaných z verejných zdrojov racionalizovať umiestnenie svojich zložiek a navrhnúť na odpredaj všetky nepotrebné budovy vrátane  rozostavaných  do 31. decembra 2005. 	

Rok 2000
Číslo uznesenia/zo dňa:	22 z 12. januára  2000	
Názov uznesenia:	ku koncepcii individuálnej ochrany obyvateľov od roku 2000 do roku 2010	
Predkladateľ:	minister vnútra 	

Návrh zmeny termínu:		
Číslo úlohy:	B.1. 	
Znenie úlohy:	zabezpečiť realizáciu koncepcie individuálnej ochrany obyvateľstva SR od roku 2000 do roku 2010 z prostriedkov rozpočtovej kapitoly MV SR	
Termín úlohy:	v súlade s harmonogramom opatrení uvedeným v časti VI koncepcie	
Zmena termínu:	do roku 2010	
Odôvodnenie zmeny termínu:	Vzhľadom na nedostatočné finančné možnosti rezortu ministerstva vnútra sa navrhuje zmena termínu úlohy B.1. do roku 2010.	

Rok 2001 
Číslo uznesenia/zo dňa:	885 z 19. septembra  2001	
Názov uznesenia:	ku koncepcii rozvoja a zabezpečenia finančných zdrojov pre roky 2002 - 2004 na obnovu letúnov a vrtuľníkov Ministerstva vnútra SR v súvislosti so zabezpečením potrieb vlády SR, Policajného zboru, Leteckej záchrannej služby SR a zásahov pri požiaroch, živelných pohromách, katastrofách a pri leteckom pátraní a záchrane	
Predkladateľ:	minister vnútra 	

Návrh na zrušenie 		
Číslo úlohy:	D.1. 	
Znenie úlohy:	doriešiť spôsob finančného krytia bodov B.1 a B.2 tohto uznesenia	
Termín úlohy:	do 31. 12. 2001	
Zrušenie pre koho:	pre ministra vnútra, pre ministra financií	
Odôvodnenie zrušenia:	Podľa stanoviska ministra financií (list č. 3955/2002-ŠTP z 23. 9. 2002) finančné zabezpečenie je potrebné v plnej miere pokryť v rámci limitov kapitoly MV SR na príslušný rok. Realizácia dodávok 5 ks vrtuľníkov strednej kategórie a nízkokapacitného lietadla v zmysle bodu B. 1. a B. 2. citovaného uznesenia v dôsledku obmedzených finančných zdrojov v rozpočte kapitoly MV SR doteraz zabezpečená nebola a nie je ani reálny predpoklad jej úspešnej realizácie do roku 2008. S ohľadom na uvedené sa navrhuje úlohu D. 1. uznesenia vlády SR č. 885/ 2001 zrušiť.	

Rok 2003 
Číslo uznesenia/zo dňa:	25 z 15. januára  2003	
Názov uznesenia:	k správe o realizácii opatrení Programu protipovodňovej ochrany SR do roku 2010 a ich aktualizácii z hľadiska priorít a s ohľadom na ochranu hlavného mesta SR Bratislavy	
Predkladateľ:	minister pôdohospodárstva 	

Návrh na zrušenie 		
Číslo úlohy:	B.1. 	
Znenie úlohy:	uplatňovať v rozpočtoch na jednotlivé roky finančné prostriedky na realizáciu aktualizovaného Programu protipovodňovej ochrany SR do roku 2010 podľa prílohy tohto uznesenia 	
Termín úlohy:	pri návrhu štátneho rozpočtu v jednotlivých rokoch	
Zrušenie pre koho:	pre ministra vnútra	
Odôvodnenie zmeny:	Súčasné materiálno-technické vybavenie hasičských jednotiek na výkon povodňových prác nepostačuje na plnenie úloh, ktoré vyplývajú zo zákona č. 666/2004 Z. z. o ochrane pred povodňami. Z uvedeného dôvodu sa navrhuje úlohu v bode B. 1. uznesenia pre ministra vnútra zrušiť.	

Číslo uznesenia/zo dňa:	286 z 23. apríla  2003	
Názov uznesenia:	k návrhu Stratégie prevencie kriminality v SR (aktualizácia na roky 2003-20006)	
Predkladateľ:	minister vnútra – predseda Rady vlády SR pre prevenciu kriminality	

Návrh na zrušenie		
Číslo úlohy:	B.2. 	
Znenie úlohy:	v spolupráci s podpredsedom vlády a ministrom financií zabezpečiť v rámci možností štátneho rozpočtu v rozpočtovej kapitole Ministerstva vnútra SR finančné prostriedky na podporu preventívnych programov schválených Radou vlády SR pre prevenciu kriminality	
Termín úlohy:	v rámci prípravy návrhu štátneho rozpočtu na roky 2005 a 2006	
zrušenie pre koho:	pre ministra vnútra	
Odôvodnenie zrušenia:	úloha je neaktuálna	

Číslo uznesenia/zo dňa:	286 z 23. apríla  2003	
Názov uznesenia:	k návrhu Stratégie prevencie kriminality v SR (aktualizácia na roky 2003-2006)	
Predkladateľ:	minister vnútra – predseda Rady vlády SR pre prevenciu kriminality	

Návrh na zmenu gestora 		
Číslo úlohy:	B.15. 	
Znenie úlohy:	vyčleňovať prostriedky v rámci svojich rozpočtov na prevenciu kriminality na základe návrhov svojich komisií pre prevenciu	
Termín úlohy:	-	
zrušenie pre koho:	pre prednostov krajských úradov a prednostov okresných úradov	
Odôvodnenie zrušenia:	Z dôvodu, že finančné zabezpečenie krajských úradov a obvodných úradov je realizované z rozpočtovej kapitoly Ministerstva vnútra SR navrhuje  sa úlohu B. 15. zrušiť.	

Číslo uznesenia/zo dňa:	318 z 30. apríla  2003	
Názov uznesenia:	k návrhu vyhodnotenia programu ďalšieho rozvoja ochrany obyvateľov SR proti chemickým zbraniam do roku 2007 a harmonogramu plnenia uznesenia vlády SR č. 1325 z 11. decembra 2002 k programu ďalšieho rozvoja ochrany obyvateľov SR proti chemickým zbraniam do roku 2007	
Predkladateľ:	minister vnútra	

Návrh
na zmenu termínu:		
Číslo úlohy:	B.1. 	
Znenie úlohy:	zabezpečiť realizáciu úloh   vyplývajúcich z harmonogramu plnenia uznesenia vlády SR č. 1325 z 11. decembra 2002  k programu ďalšieho  rozvoja ochrany  obyvateľov  SR proti chemickým zbraniam  do roku 2007	
Termín úlohy:	podľa termínov uvedených v harmonograme	
zmena termínu:	do 31. decembra  2007	
Odôvodnenie zrušenia:	Vzhľadom na súčasné nedostatočné finančné možnosti ministerstva vnútra sa navrhuje zmena termínu úlohy B. 1. do 31. decembra 2007.	
Číslo uznesenia/zo dňa:	634 z 9. júla  2003	
Názov uznesenia:	k správe o stave plnenia vládou prijatých opatrení na úseku ochrany pred požiarmi a záchranných činností s návrhom súvisiacich opatrení	
Predkladateľ:	minister vnútra	

Návrh na zrušenie		
Číslo úlohy:	B.1. 	
Znenie úlohy:	zapracovať do návrhov štátneho rozpočtu na roky 2005 až 2008 požiadavky na nárast objemu výdavkov na platy a odvody do poistných fondov súvisiacich s celkovým zvýšením početných stavov Hasičského a záchranného zboru o 556 funkčných miest v štátnej službe, z toho v roku 2005 o 166 miest a v rokoch 2006 až 2008 o 130 miest ročne	
Termín úlohy:	pri príprave návrhov štátneho rozpočtu na roky 2004 až 2008	
Zrušenie pre koho:	pre ministra vnútra	
Odôvodnenie zrušenia:	úloha je neaktuálna	

Číslo uznesenia/zo dňa:	634 z 9. júla  2003	
Názov uznesenia:	k správe o stave plnenia vládou prijatých opatrení na úseku ochrany pred požiarmi a záchranných činností s návrhom súvisiacich opatrení	
Predkladateľ:	minister vnútra	

Návrh na zrušenie		
Číslo úlohy:	B.2. 	
Znenie úlohy:	uplatniť pri rokovaniach o návrhu štátneho rozpočtu na rok 2004 vo vláde požiadavku na zvýšenie objemu kapitálových výdavkov na zabezpečenie nákupu hasičskej a záchrannej techniky potrebnej na dovybavenie Hasičského a záchranného zboru pre kapitolu Ministerstva vnútra SR z rezervy vlády SR  účelovo  rozpočtovanej  na  prioritné  projekty vo výške, ktorú navrhne expertná pracovná skupina podľa bodu B.5 tohto uznesenia obdobne aj na ďalšie roky uplatňovať požiadavky na zabezpečenie nákupu hasičskej techniky v rámci prác na návrhu štátneho rozpočtu na príslušný rozpočtový rok	
Termín úlohy:	pri príprave návrhov štátneho rozpočtu na roky 2004 až 2008	
Zrušenie pre koho:	pre ministra vnútra	
Odôvodnenie zrušenia:	úloha je neaktuálna	

Číslo uznesenia/zo dňa:	998 z 22. októbra  2003	
Názov uznesenia:	k návrhu na transformáciu Ústavu špeciálneho zdravotníctva a výcviku ako strediska pre prípravu špeciálnych jednotiek výkonných zložiek bezpečnostného systému SR na boj proti organizovanému zločinu a terorizmu	
Predkladateľ:	minister obrany	

Návrh na zrušenie 		
Číslo úlohy:	B.3. 	
Znenie úlohy:	na základe požiadavky na rozsah výcviku a výšky nákladov, stanovených za lôžko/deň, vo svojich rozpočtových kapitolách účelovo viazať rozpočtové prostriedky na zabezpečenie výcviku príslušníkov,	
Termín úlohy:	-	
zrušenie pre koho:	pre ministra vnútra	
Odôvodnenie zrušenia:	úloha je neaktuálna	

Rok 2005 
Číslo uznesenia/zo dňa:	354 zo 4. mája  2005	
Názov uznesenia:	k návrhu Harmonogramu prípravy nových strategických, koncepčných, plánovacích, legislatívnych a ostatných dokumentov pre oblasť bezpečnosti a obrany SR v rokoch 2005 - 2006 	
Predkladateľ:	podpredseda vlády a minister spravodlivosti	

Návrh na zrušenie 		
Číslo úlohy:	bod 7  v časti  II.  Koncepčné  dokumenty Harmonogramu 	
Znenie úlohy:	predloženie Koncepcie vzdelávania a výchovy určených pracovníkov Policajného zboru v oblasti krízového manažmentu v bode  7 časti II. Koncepčné dokumenty Harmonogramu prípravy nových strategických, koncepčných, plánovacích, legislatívnych a ostatných dokumentov pre oblasť bezpečnosti a obrany SR v rokoch 2005 – 2006 schváleného uznesením vlády SR č. 354 zo 4. mája 2005 – na rokovanie Bezpečnostnej rady SR a vlády SR,	
Termín úlohy:	 december 2005	
Zrušenie pre koho:	pre ministra vnútra	
Odôvodnenie zrušenia:	Koncepcia rieši výhradne problematiku rezortného vzdelávania   a   výchovy  vybraných   príslušníkov   Policajného  zboru.  Ministerstvo vnútra SR   pripravuje    v  súčasnosti   príslušný   interný   predpis k zabezpečeniu stanovených úloh. Nie je potrebné predkladať koncepciu na rokovanie Bezpečnostnej rady SR a na rokovanie vlády SR.	

Číslo uznesenia/zo dňa:	354 zo 4. mája  2005	
Názov uznesenia:	k návrhu harmonogramu prípravy nových strategických, koncepčných, plánovacích, legislatívnych a ostatných dokumentov pre oblasť bezpečnosti a obrany SR v rokoch 2005 - 2006 	
Predkladateľ:	podpredseda vlády a minister spravodlivosti	

Návrh na zrušenie 		
Číslo úlohy:	bod 12  v časti  II.  Koncepčné  dokumenty Harmonogramu 	
Znenie úlohy:	Návrh  na  zmenu  Koncepcie kolektívnej  ochrany obyvateľstva ukrytím	
Termín úlohy:	 december 2005	
Zrušenie pre koho:	pre ministra vnútra	
Odôvodnenie zrušenia:	Úloha je duplicitná. Úrad  civilnej  ochrany   Ministerstva  vnútra   SR pripravuje v  súčasnosti  Koncepciu organizácie  a  rozvoja  civilnej  ochrany  do  roku 2015,  ktorá  bude obsahovať aj úlohy kolektívnej ochrany obyvateľstva a zároveň túto oblasť  rieši  aj  vyhláška  Ministerstva vnútra  Slovenskej republiky  č. 297/2004 Z. z. o stavebno-technických    požiadavkách    na   stavby   a  o  technických  podmienkach zariadení vzhľadom na požiadavky civilnej ochrany v znení neskorších predpisov.	

Číslo uznesenia/zo dňa:	354 zo 4. mája  2005	
Názov uznesenia:	k návrhu Harmonogramu prípravy nových strategických, koncepčných, plánovacích, legislatívnych a ostatných dokumentov pre oblasť bezpečnosti a obrany SR v rokoch 2005 - 2006 	
Predkladateľ:	podpredseda vlády a minister spravodlivosti	

Návrh na zrušenie 		
Číslo úlohy:	bod 19  v časti  IV. Legislatíva  Harmonogramu 	
Znenie úlohy:	Nariadenie  vlády  SR   o  postavení  a   činnosti záchranných modulov v Hasičskom a záchrannom zbore	
Termín úlohy:	 december 2005	
Zrušenie pre koho:	pre ministra vnútra	
Odôvodnenie zrušenia:	Úloha je duplicitná. Postavenie a  činnosti záchranných modulov v Hasičskom a záchrannom  zbore  bude  v  plnej  miere riešiť nariadenie Ministerstva vnútra SR, ktorého návrh v súčasnosti  pripravuje  Prezídium  Hasičského a záchranného zboru na pripomienkové konanie tak, aby bolo účinné od 1. januára 2006	

Číslo uznesenia/zo dňa:	498 z 29. júna  2005	
Názov uznesenia:	k akčným plánom realizácie plnenia zámerov Národného programu boja proti drogám na obdobie 2005 - 2008	
Predkladateľ:	podpredseda vlády pre európsku integráciu, ľudské práva a menšiny	

Návrh na zrušenie 		
Číslo úlohy:	B. 1. 	
Znenie úlohy:	zabezpečiť realizáciu akčných plánov v kontexte prijatej stratégie a Európskeho akčného plánu boja proti drogám v podmienkach rezortov a krajských úradov	
Termín úlohy:	do 31. decembra 2008	
Zrušenie pre koho:	pre prednostov krajských úradov	
Odôvodnenie zrušenia:	Z dôvodu, že finančné zabezpečenie krajských úradov je realizované z rozpočtovej kapitoly Ministerstva vnútra SR, navrhuje  sa úlohu B. 1. pre prednostov krajských úradov zrušiť.	

Číslo uznesenia/zo dňa:	498 z 29. júna  2005	
Názov uznesenia:	k akčným plánom realizácie plnenia zámerov Národného programu boja proti drogám na obdobie 2005 - 2008	
Predkladateľ:	podpredseda vlády pre európsku integráciu, ľudské práva a menšiny	

Návrh na zrušenie 		
Číslo úlohy:	B. 2.	
Znenie úlohy:	zabezpečiť finančné prostriedky na realizáciu akčných plánov v rámci schválených limitov výdavkov na rok 2005 a rozpočtových kapitol, schválených v rámci rozpočtu verejnej správy na roky 2006 – 2008	
Termín úlohy:	každoročne, do roku 2008	
Zrušenie pre koho:	pre prednostov krajských úradov	
Odôvodnenie zrušenia:	Z dôvodu, že finančné zabezpečenie krajských úradov je realizované z rozpočtovej kapitoly Ministerstva vnútra SR navrhuje  sa úlohu B. 2. pre prednostov krajských úradov zrušiť.